प्रखंड क्षेत्र की हलीमपुर पंचायत की उप मुखिया उषा देवी के खिलाफ विक्षुब्ध वार्ड सदस्यों की ओर से लाया गया अविश्वास प्रस्ताव सोमवार को गिर गया। जिस कारण उपमुखिया उषा देवी की कुर्सी बच गई। पंचायत के 14 वार्ड सदस्यों में सात क्रमशः भगवान महतो,मीरा देवी,संगीता देवी,सीमा देवी,प्रभात रंजन,सीमा देवी द्वितीय,प्रमोद शर्मा,सुरेश राय ने उप मुखिया के कार्यकलाप से असन्तुष्ट होकर उनके खिलाफ अविश्वास प्रस्ताव लाया। वहीं इससे संबंधित आवेदन स्पीड पोस्ट से मुखिया जनार्दन राय को भेज दिया। इसके आलोक में मुखिया ने 20 अगस्त को अविश्वास प्रस्ताव पर चर्चा के लिए तिथि निर्धारित की व सभी वार्ड सदस्यों को नोटिस भेज दिया। सोमवार को पंचायत के ईशा छपरा पैक्स भवन में मुखिया जनार्दन राय की अध्यक्षता में विशेष बैठक बुलाई गई। इसमें उपमुखिया समर्थक तो बैठक से बाहर थे ही, अविश्वास प्रस्ताव का समर्थन कर रहे विक्षुब्ध वार्ड सदस्य भी परिसर में होते हुए भी विशेष बैठक में शामिल नहीं हो पाए। पंचायत सचिव शिवबालक पांडेय ने बताया कि विक्षुब्ध वार्ड सदस्य बैठक में शामिल नहीं हो पाए। जिससे अविश्वास प्रस्ताव गिर गया व उप मुखिया उषा देवी की कुर्सी बरकरार रह गई।
 
प्रखंड क्षेत्र की हलीमपुर पंचायत की उप मुखिया उषा देवी के खिलाफ विक्षुब्ध वार्ड सदस्यों की ओर से लाया गया अविश्वास प्रस्ताव सोमवार को गिर गया। जिस कारण उपमुखिया उषा देवी की कुर्सी बच गई। पंचायत के चौदह वार्ड सदस्यों में सात क्रमशः भगवान महतो,मीरा देवी,संगीता देवी,सीमा देवी,प्रभात रंजन,सीमा देवी द्वितीय,प्रमोद शर्मा,सुरेश राय ने उप मुखिया के कार्यकलाप से असन्तुष्ट होकर उनके खिलाफ अविश्वास प्रस्ताव लाया। वहीं इससे संबंधित आवेदन स्पीड पोस्ट से मुखिया जनार्दन राय को भेज दिया। इसके आलोक में मुखिया ने बीस अगस्त को अविश्वास प्रस्ताव पर चर्चा के लिए तिथि निर्धारित की व सभी वार्ड सदस्यों को नोटिस भेज दिया। सोमवार को पंचायत के ईशा छपरा पैक्स भवन में मुखिया जनार्दन राय की अध्यक्षता में विशेष बैठक बुलाई गई। इसमें उपमुखिया समर्थक तो बैठक से बाहर थे ही, अविश्वास प्रस्ताव का समर्थन कर रहे विक्षुब्ध वार्ड सदस्य भी परिसर में होते हुए भी विशेष बैठक में शामिल नहीं हो पाए। पंचायत सचिव शिवबालक पांडेय ने बताया कि विक्षुब्ध वार्ड सदस्य बैठक में शामिल नहीं हो पाए। जिससे अविश्वास प्रस्ताव गिर गया व उप मुखिया उषा देवी की कुर्सी बरकरार रह गई।